# Általános információk:

**Tanterv: Történeti épületdiagnosztikai és rehabilitációs**

**szakmérnök (TERSLF191) – szakember (TERSLF192)**

**(szakirányú továbbképzés)**

**Tantárgy neve: Magyar építészettörténet II.**

**Tantárgy kódja:** EPS002MLTO

**Szemeszter:** 02

**Kreditek száma:** 2

**A heti órák elosztása:** 2 ea/konzultáció -

**Értékelés:** vizsga(v)

**Előfeltételek: nincs**

Tantárgy felelős: Prof. Dr. SisaJózsef

 Iroda: 7624 Magyarország, Pécs, Boszorkány u. 2. B-326

 E-mail: sisaj52@gmail.com

 Munkahelyi telefon:72- 503650- 23815

Oktatók: Prof. Dr. SisaJózsef

 Iroda: 7624 Magyarország, Pécs, Boszorkány u. 2. B-326

 E-mail: sisaj52@gmail.com

 Munkahelyi telefon:

:

## Tárgyleírás

A tantárgy a magyar építészettörténet alapismereteit, összefüggéseit, az egyes építészeti stílusok jellemzőit és kiemelkedő emlékeit mutatja be előadások formájában.
Az egyes történeti korszakok általános jellemzőinek vázolása, illetve egy összefoglaló nemzetközi kitekintés után a tárgy korszakonként és az egyes korszakok meghatározó épületeit elemezve mutatja be a magyar építészet történetét, a különböző hatásokat és összefüggéseket. A *Magyar építészettörténet 2.* tárgy a következő témákat tárgyalja:

1. óra – Reneszánsz, török hódoltsági és barokk építészet Magyarországon
2. óra – Klasszicizmus építészete Magyarországon
3. óra – Romantika építészete Magyarországon
4. óra – Historizmus építészete Magyarországon
5. óra – Szecessziós és premodern építészet Magyarországon

## Oktatás célja

Az oktatás célja az épületdiagnosztikai és rehabilitációs szakmérnökök szakmagyakorlásához szükséges alapvető építészettörténeti háttérismeret elsajátítása, az egyes történeti korszakok jellemzőinek, stílusjegyeinek és kiemelt emlékeinek megismerése.

## Tantárgy tartalma

* + - 1. óra - Reneszánsz, török hódoltsági és barokk építészet Magyarországon. A királyi központok kiemelt szerepe az itáliai reneszánsz meghonosításában, a három részre szakadt ország építészetének helyi sajátosságai. A török hódoltság legfőbb építészeti emlékei. A barokk megjelenése, majd kiteljesedése a 18. században, templom- és kastélyépítészet.
			2. óra - Klasszicizmus építészete Magyarországon. A klasszicizmus nemzetközi összefüggései. A nagy klasszicista székesegyházak, a protestáns templomépítészet egyenjogúvá válása. A Nemzeti Múzeum, mint egy európai épülettípus kiteljesedése és nemzeti jelentőségű magyar középület. A lakóházépítészet kibontakozása, a klasszicista Pest. A korszak néhány jelentős kastélyépülete.
			3. óra - Romantika építészete Magyarországon. A stílusvariánsok (gótizálás, félköríves stílus) megszületése és nemzetközi kapcsolódása. A legjelentősebb alkotások: a fóti templom és a pesti Vigadó, és tervezőik, Ybl Miklós és Feszl Frigyes. A nemzeti stílus kérdése. A romantika megjelenési formái a lakóház- és kastélyépítészetben.
			4. óra - Historizmus építészete Magyarországon. Budapest egyesítése és nagyvárossá válása, a bérpalota, mint épülettípus jelentősége. Az állami és civil szféra középületei. A millenniumi épületek eszmei és formai sajátosságai, a stíluspluralizmus kibontakozása. Az ipari-, illetve mérnöképítészet, a történeti forma és a vasszerkezet dilemmája.
			5. óra - Szecessziós és premodern építészet Magyarországon. A stíluspluralizmus és a szecesszió kérdése. Lechner Ödön színrelépése, a „magyar formanyelv” gyökerei és kibontakozása. Lechner működéséhez kapcsolódóan: népi hagyomány felfedezése, a szecesszió nemzetközi változatai, a premodern építészet megjelenése, nemzetközi kapcsolódásai és változatai.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

(Neptunban: Oktatás/Tárgyak/Tárgy adatok/Tárgytematika/Számonkérési és értékelési rendszere rovat)

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha levelező tagozaton egy tantárgy esetén a tantárgyi tematikában előirányzott foglalkozások több mint 50%-áról hiányzott.

A jelenlét ellenőrzésének módja – jelenléti ív.

**Számonkérések**

**Az aláírás megszerzésének feltétele**

Beadandó féléves dolgozat:

Rövid (8000 karakteres) dolgozat, előre egyeztetett témakörben, ez alapján kerül a jegy megajánlásra.

Vizsga: (amennyiben nem fogadja el a hallgató a megajánlott jegyet)

Szóbeli vizsga. Témakörök: a féléves előadások témakörei.

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Irodalom

* Galavics Géza – Marosi Ernő – Mikó Árpád – Wehli Tünde: *Magyar művészet a kezdetektől 1800-ig.* Budapest, 2001. (Egyetemi Könyvtár)
* Gerle János – Kovács Attila – Makovecz Imre: *A századforduló magyar építészete*. Budapest, 1990.
* Gerő Győző: *Az oszmán-török építészet Magyarországon*. Budapest, 1980. (Művészettörténeti Füzetek 12.)
* Igaz Rita: *A barokk Magyarországon*. Budapest, 2007. (Stílusok – korszakok)
* Mikó Árpád: *A reneszánsz Magyarországon*. Budapest, 2009. (Stílusok – korszakok)
* Mojzer Miklós: *Torony, kupola, kolonnád. Budapest*, 1971. (Művészettörténeti Füzetek 1)
* Németh Lajos (szerk.): *Magyar művészet 1890-1919*. Budapest, 1981.
* Siklóssy László: *Hogyan épült Budapest? (1870-1930) A Fővárosi Közmunkák Tanácsának története.* Budapest, 1931.
* Sisa József (szerk.): *A magyar művészet a 19. században. Építészet és iparművészet*. Budapest, 2013.
* Sisa József – Dora Wiebenson (szerk.): *Magyarország építészetének története*. Budapest. 1998.
* Voit Pál: *A barokk Magyarországon*. Budapest, 1970.

## Oktatási módszer

*1. folyamatos konzultáció órarendi időben a részletes tantárgyi programban meghirdetett tanmenet szerint*

*2. önálló otthoni munka, önálló kutatás, adatgyűjtés, elemzés*

**Metodika és szempontrendszer:**

* *közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése*

## Program heti bontásban

|  |
| --- |
| Előadás  |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. | … | … | … | … |
| 2. |  |  |  |  |
| 3. | 1.óra – Reneszánsz, török hódoltsági és barokk építészet Magyarországon. | A szakirodalom vonatkozó része. | Egyénileg egyeztetett témában dolgozat készítése. | 2023. május 20. |
| 4. |  |  |  |  |
| 5. | 2.óra – Klasszicizmus építészete Magyarországon.3.óra – Romantika építészete Magyarországon. | A szakirodalom vonatkozó része. |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. | 4.óra – Historizmus építészete Magyarországon.5.óra – Szecessziós és premodern építészet Magyarországon. | A szakirodalom vonatkozó része. |  |  |
| 14. |  |  |  |  |
| 15. |  |  |  |  |

 Dr. Sisa József s.k.

 tantárgyfelelős

Pécs, 2023. 01. 29.